เสียเงินเยอะแต่เจอเรื่องไม่คาดคิด 4 ดาราเดือดร้อนเพราะบ้านมีปัญหา
จะสร้างบ้านอยู่กับครอบครัวทั้งที เชื่อว่าหลายคนก็ต้องทำงานเก็บเงินอย่างหนัก บ้างก็ต้องใช้เวลาเกือบทั้งชีวิตกว่าที่จะได้ที่พักอาศัยดีๆ เพื่อใช้ชีวิตที่เหลืออยู่กับบ้านที่มาจากน้ำพักน้ำแรงของตัวเอง แต่หลายๆ ครั้งที่หลายๆ คนกลับต้องเจอเรื่องไม่คาดคิดในระหว่างการสร้างบ้าน หรือแม้กระทั่งตอนย้ายเข้าไปอยู่แล้วก็ตาม ดังเช่นคนบันเทิงหลายคนที่ต้องประสบปัญหาดังกล่าว เดือดร้อนจนต้องเสียเงินเสียทอง เสียข้าวของเครื่องใช้ในบ้านไปมากมาย บันเทิงไทยรัฐออนไลน์ขอยกตัวอย่างคนบันเทิงบางส่วนที่เดือดร้อนเพราะบ้านใหม่ที่สร้างด้วยน้ำพักน้ำแรงตัวเองมีปัญหามาฝากกัน,ขวัญ อุษามณี,ตั้งแต่นางเอกสาววิกหมอชิต ขวัญ อุษามณี ไวทยานนท์ ตั้งใจซื้อบ้านหรูย่านรามอินทรา-รัชดา มูลค่ากว่า 30 ล้านบาท ให้กับครอบครัว ก็เกิดปัญหาอุปสรรคเต็มไปหมด ไล่มาตั้งแต่จ้างช่างรับเหมามาทำบ้าน แต่สุดท้ายเกิดน้ำรั่วจนทำให้ฝ้า เพดาน รวมไปถึงวอลล์เปเปอร์พังเสียหาย ทำให้ต้องรื้อบางส่วนของบ้านและทำใหม่อีกรอบ ซึ่งขวัญต้องหมดเงินไปกับการซ่อมบ้านถึง 3 ครั้ง ก่อนที่จะให้ช่างของโครงการมาจัดการต่อ และดำเนินคดีกับผู้รับเหมาทำบ้านพังเพราะอีกฝ่ายไม่รับผิดชอบกับเรื่องที่เกิดขึ้น,ล่าสุดก็เกิดดราม่าขึ้นอีก เมื่อเจ้าตัวได้โพสต์แฉบริษัทหนึ่งที่มาติดตั้งชุดครัวและตู้เย็นว่าทำงานสะเพร่า พนักงานพูดจาไม่สุภาพ แถมยังเอาของมีตำหนิมาให้อีกต่างหาก ส่งผลกระทบให้บริษัทดังกล่าวได้รับความเสียหายและตั้งโต๊ะแถลงข่าวชี้แจงชนิดหนังคนละม้วน พร้อมทั้งจ่อฟ้องเรียกค่าเสียหายถึง 10 ล้านบาท ก่อนที่ขวัญจะงัดหลักฐานโต้กลับเพื่อยืนยันว่าเรื่องที่ตนโพสต์ไปเป็นความจริง และเชื่อว่าบริษัทคู่กรณีน่าจะไกล่เกลี่ยก่อน แต่ถ้าหากว่าจะฟ้องจริงๆ ตนก็พร้อมฟ้องกลับเช่นกัน เรียกว่างานเข้าตั้งแต่ยังไม่ทันจะย้ายเข้ามาอยู่บ้านหลังใหม่เลยทีเดียว,เอ็ม อภินันท์,ตั้งใจซื้อบ้านเดี่ยว 3 ชั้นแนวโมเดิร์นราคาสูงถึง 30 ล้าน เพื่อเป็นที่อยู่อาศัยให้กับภรรยาและลูกๆ แต่นักแสดงหนุ่ม เอ็ม อภินันท์ ประเสริฐวัฒนกุล กลับต้องเจอเรื่องไม่คาดคิด เมื่อบ้านที่อยู่มีกันสาดที่สั้น ทำให้เมื่อฝนตกแล้วสาดเข้าบ้านแบบเต็มๆ ไม่สามารถเปิดประตูและกระจกได้ เมื่อหนุ่มเอ็มแจ้งกับโครงการหมู่บ้านไปว่าจะทำกันสาด ทางโครงการก็ไม่ยอมเพราะอ้างว่าเสียทัศนียภาพ แถมบอกว่าห้องเก็บของที่อยู่ในบ้านดังกล่าวไว้สำหรับเก็บของที่เปียกได้,ผลที่ตามมาคือทำให้เกิดราขึ้นจนช้าวของในบ้านเสียหายเนื่องจากความชื้น หลังจากนั้นอีกหลายเดือนทางโครงการยอมให้ทำกันสาด แต่ต้องทำตามแบบที่โครงการออกแบบมาแล้วเท่านั้น ทำเอาหนุ่มเอ็มเซ็งสุดๆ เพราะไม่ทันการเนื่องจากราขึ้นข้าวของไปหมดแล้ว พร้อมทั้งตัดพ้อว่าเรามันก็แค่ลูกค้าตัวเล็กๆ คงต้องก้มหน้าก้มตารับสภาพไป พร้อมทั้งเตือนให้คนที่จะซื้อบ้านดูให้ดีก่อนซื้อด้วย,ยุ้ย จีรนันท์ และ ธันญ์ ธนากร,เตรียมสร้างบ้านที่ จ.สระบุรี ที่มีพื้นที่กว่า 9 ไร่ เพื่อใช้เป็นเรือนหอมาได้พักใหญ่ โดยวางงบสร้างบ้านไว้หลายล้านบาท แต่แล้วคู่เลิฟอย่างนางเอกหน้าหวาน ยุ้ย จีรนันท์ มะโนแจ่ม และ ธันญ์ ธนากร ก็เจองานเข้า เมื่อผู้รับเหมาคนแรกเบิกเงินล่วงหน้าไป ค่าใช้จ่ายที่วางไปมันหมด แต่บ้านยังไม่ได้ตามกำหนดที่ควรจะได้ จนมีผลกระทบต้องเลื่อนงานแต่งออกไปเพราะบ้านยังไม่เสร็จ จึงตัดสินใจเปลี่ยนผู้รับเหมา,แต่หลังจากนั้นผู้รับเหมาคนใหม่ปูกระเบื้องเสร็จแล้วลืมใส่ท่อน้ำให้ ทำให้หนุ่มธันญ์ต้องทุบและปูกระเบื้องกันเองใหม่ และกลายเป็นหนุ่มธันญ์ที่ต้องมาคุมงานเอง จนตอนนี้ทุกอย่างเริ่มลงตัว และบ้านหลังดังกล่าวใกล้เสร็จแล้วเหลือแค่ตกแต่งเท่านั้น พร้อมกับข่าวดีของทั้งคู่คือเตรียมวิวาห์หวานในปี 2562 ที่จะถึงนี้ แถมล่าสุดเพิ่งบินไปถ่ายภาพพรีเวดดิ้งที่ประเทศฝรั่งเศสด้วย.
จะสร้างบ้านอยู่กับครอบครัวทั้งที เชื่อว่าหลายคนก็ต้องทำงานเก็บเงินอย่างหนัก แต่หลายๆ ครั้งที่หลายๆ คนกลับต้องเจอเรื่องไม่คาดคิดในระหว่างการสร้างบ้าน หรือแม้กระทั่งตอนย้ายเข้าไปอยู่แล้วก็ตาม
บ้านคนดัง,บ้านดารา,บ้านพัง,ดาราเจอปัญหาบ้านพัง,ดารา